alexandrainst/scandi-wiki huggingface dataset:
Jiyai Shin

Jiyai Shin (født 28. april 1988 i Yeonggwang, Sør-Jeolla), også kjent som Ji-Yai Shin (koreansk: 신지애), er en sørkoreansk golfspiller. Hun ble profesjonell i 2005, og spiller på den profesjonelle koreanske touren KLPGA, der hun har 21 seire, LPGA-touren i USA (ti seire), og den profesjonelle japanske dame-touren, JLPGA, der hun har fem seire.

Shin vant sin første proffturnering i 2005, mens hun fortsatt var amatør og gikk på gymnaset.  I 2006 fulgte 3 nye seire på Korea-touren.  I 2007 vant hun 10 ganger på den samme touren, samtidig som hun debuterte på LPGA-touren, der hun i 2008 vant 3 turneringer (blant annet major-turneringen Ricoh Women's British Open), og steg opp til en sjetteplass på de profesjonelle kvinnegolfernes verdensranking.

Meritter

Seire på LPGA-touren
2012 Kingsmill Championship, Ricoh Women's British Open
2010 Evian Masters, Mizuno Classic
2009 HSBC Women's Champions, Wegmans LPGA, P&G Beauty NW Arkansas Championship
2008 Ricoh Women's British Open, Mizuno Classic, ADT Championship

Eksterne lenker
 
 

Sørkoreanske golfspillere
Personer fra Sør-Jeolla
Fødsler i 1988
Baldwin brothers

Baldwin brothers er et navn som ofte brukes på fire brødre som ble skuespillere alle sammen. Den eldste av dem er Alec (født i 1958), Daniel (1960), William (1963) og Stephen (1966). 

De ble født i Massapequa i New York i USA, og er barna til Alexander og Carol Baldwin. Brødrene har tre søstre som heter Jane, Elizabeth og Sarah.

Skuespillere fra USA
Yrsa Sigurðardóttir

Yrsa Sigurðardóttir (født 24. august 1963) er en islandsk forfatter. Hun skriver både kriminalromaner og barnebøker. Hun har virket som forfatter siden 1998 og hennes debutbok som kriminalforfatter ble oversatt til norsk i 2006 av Tone Myklebost. Hun har ved siden av skrivingen en karriere som sivilingeniør.

Bibliografi

Kriminalromaner 
 Þriðja táknið (2005), (norsk oversettelse av Tone Myklebost Det tredje tegnet , 2006)
 Sér grefur gröf (2006), (norsk oversettelse av Silje Beite Løken Den som graver en grav-, 2008)
 Aska (2007), (norsk oversettelse av Silje Beite Løken Aske, 2009)
 Auðnin (2008)
 Horfðu á mig (2009) 
 Ég man þig (2010), (norsk oversettelse av Silje Beite Løken Jeg vet hvem du er, 2012)
 Brakið (2011), (norsk oversettelse av Tiril Theresa Myklebost Dødsskipet, 2013)
 Kuldi (2012), (norsk oversettelse av Tiril Theresa Myklebost De uønskede 2014)
 Lygi (2013), (norsk oversettelse av Ine Camilla Bjørnsten og Silje Beite Løken Løgnen, 2015)
 DNA (2014), (norsk oversettelse av Silje Beite Løken DNA, 2016)
 Sogið (2015), (norsk oversettelse av Silje Beite Løken Dragsug, 2017)
 Aflausn (2016), (norsk oversettelse av Oskar Vistdal Syndsforlatelse, 2018)
 Gatid (2017), (norsk oversettelse av Barbro E. Lundberg Galgen, 2019)
 Brúðan (2018)
 Þögn (2019)

Priser og utmerkelser 
 2016 – Palle Rosenkrantz-prisen

Referanser

Eksterne lenker 
 
 
 

 

Yrsa Sigurdardottir
Yrsa Sigurdardottir
EM i friidrett 1938 – 4 × 100 meter stafett kvinner

4 x 100 meter stafett damer ved EM i friidrett 1938 ble avholdt på Praterstadion i Wien, Østerrike den 18. september 1938.


Medaljevinnere

Resultater

Finale

Deltakere

 (4)
 (4)

 (4)
 (4)

 (4)
 (4)

Referanser

Eksterne lenker 
 Resultater
 Norske EM-deltakere

 00400 sd
Stafettløp
ICD-10 kapittel IX: I00-I99 – Sykdommer i sirkulasjonssystemet

Denne artikkel er niende kapittel av ICD-10 klassifiseringen.

I00-I99 – Sykdommer i sirkulasjonssystemet

I10-I15 – Hypertensjon

I10 – Essensiell (primær) hypertensjon

I11 – Hypertensiv hjertesykdom 
I11.0 – Hypertensiv hjertesykdom med stuvningssvikt 
I11.9 – Hypertensiv hjertesykdom uten stuvningssvikt

I12 – Hypertensiv nyresykdom 
I12.0 – Hypertensiv nyresykdom med nyresvikt 
I12.9 – Hypertensiv nyresykdom uten nyresvikt

I13 – Hypertensiv hjerte- og nyresykdom 
I13.0 – Hypertensiv hjerte- og nyresykdom med stuvningssvikt 
I13.1 – Hypertensiv hjerte- og nyresykdom med nyresvikt 
I13.2 – Hypertensiv hjerte- og nyresykdom med både stuvningssvikt og nyresvikt 
I13.9 – Uspesifisert hypertensiv hjerte- og nyresykdom

I15 – Sekundær hypertensjon 
I15.0 – Renovaskulær hypertensjon 
I15.1 – Hypertensjon sekundær til andre nyresykdommer 
I15.2 – Hypertensjon sekundær til endokrine sykdommer 
I15.8 – Annen spesifisert sekundær hypertensjon   
I15.9 – Uspesifisert sekundær hypertensjon

I20-I25 – Iskemiske hjertesykdommer

I21 – Akutt hjerteinfarkt, 1. gang

I22 – Akutt hjerteinfarkt, 2. gang eller senere

I60-I69 – Hjernekarsykdommer 
 (Hjerneslag)

I60 – Subaraknoidalblødning

I61 – Hjerneblødning (haemorrhagia cerebri)

I63 – Hjerneinfarkt

Kilder 
 KITHs ICD-10 søkeverktøy

ICD
Lacey Hearn

Lacey Earnest Hearn (født 3. mars 1881, død 18. oktober 1969 i Fort Wayne i Indiana) var en amerikansk friidrettsutøver som deltok i de olympiske leker 1904 i St. Louis

Hearn vant to olympiske medaljer i friidrett under OL 1904 i St. Louis. Han kom på tredjeplass  på 1500 meter, bak sine landsmenn James Lightbody og William Verner. Han fikk sølv på lagkonkurransen over 4 miles, de andre på laget var; Jim Lightbody, William Verner, Albert Coray og Sidney Hatch.

OL-medaljer 
 1904  St. Louis -  Sølv i 4 miles lagløp  Blandede lag
 1904  St. Louis -  Bronse i friidrett, 1500 meter  USA

Eksterne lenker 
 

Mellomdistanseløpere fra USA
Medaljevinnere under Sommer-OL 1904
Deltakere for USA under Sommer-OL 1904
Friidrettsutøvere under Sommer-OL 1904
Personer fra Fort Wayne
Sidney Hatch

Sidney Herbert Hatch (født 18. august 1883 i Illinois, død 17. oktober 1966 i Illinois) var en amerikansk friidrettsutøver som deltok i de olympiske leker 1904 i St. Louis og 1908 i London.

Hatch vant en olympiske sølvmedalje i friidrett under OL 1904 i St. Louis. Han var med Fransk/amerikanske-laget som kom på andreplass i lagkonkurransen 4 miles. De andre løperne på laget var Jim Lightbody, William Verner, Lacey Hearn og Albert Coray. Hatch ble nummer åtte på maraton under OL 1904 og fire år senere, under  OL 1908 i London kom han på fjortendeplass i maraton.

OL-medaljer 
 1904  St. Louis -  Sølv i 4 miles lagløp  Blandede lag

Eksterne lenker 
 

Langdistanseløpere fra USA
Medaljevinnere under Sommer-OL 1904
Deltakere for USA under Sommer-OL 1904
Friidrettsutøvere under Sommer-OL 1904
Deltakere for USA under Sommer-OL 1908
Friidrettsutøvere under Sommer-OL 1908
Personer fra Cook County i Illinois
Fødsler i 1883
Dødsfall i 1966
Dokumentasjonsprosjektet

Dokumentasjonsprosjektet er et samarbeidstiltak mellom de humanistiske
miljøene ved Universitetet i Bergen, Universitetet i Oslo, Universitetet i Trondheim og Universitetet i Tromsø med sikte på ta i bruk moderne
datateknikk for å gi tilgang til samlinger over språk og kultur i
Norge.  Prosjektet ble gjennomført fra 1992 til 1997. Universitetet i Oslo
har siden hatt ansvaret for drift og videreutvikling av databasene.

Informasjon som har ligget spredt i ulike arkiv og samlinger – i manuskript,
kataloger, hefter, bøker eller på arkivkort – er konvertert til elektronisk
form. Konverteringsarbeidet ble gjort mulig ved at universitetene engasjerte
seg i ulike sysselsettingstiltak.

Gjennom dokumentasjonsprosjektet har publikum fått tilgang til samlinger
innen områdene arkeologi, etnografi, folkloristikk, historie,
middelalderhistorie, leksikografi, litteratur,
mynter/numismatikk og stedsnavn.

Eksempel på samlinger innen disse hovedområdene kan være arkeologiske
hovedkataloger, Just Qvigstad sine brev, balladetekster,
tingbøker, Diplomatarium Norvegicum, Norsk Ordbok,
tekster av 28 norske forfattere, utstillinga Norsk mynt i 100 år og Ryghs  Norske Gaardnavne.

I samarbeidsprosjekt med Stiftinga Nynorsk kultursentrum (tidligere
Ivar Aasen-stiftinga) presenterer Dokumentasjonsprosjektet
nettportalen "Nynorsk på nettet", en nettside for nynorsk og
nynorskmaterialet til Dokumentasjonsprosjektet.

Eksterne lenker
 Portal til Dokumentasjonsprosjektet
 Avtale om digital dokumentasjon ved UiO er en videreføring av Dokumentasjonsprosjektet
 nynorsk på nettet

Oppslagsverk
Nettsteder
Paul Weinstein

Paul Weinstein  (født 5. april 1878 i Wallendorf, død 16. august 1964) var en tysk friidrettsutøver som deltok i de olympiske leker 1904 i St. Louis. 

Weinstein vant en olympisk bronsemedalje i friidrett under OL 1904 i St. Louis. Han kom på tredjeplass i høydehopp med et hopp på 1,77 som var tre centimeter lavere enn gullvinneren Samuel Jones og samme høyde som sølvmedaljevinneren Garrett Serviss. Weinstein kom på sjuendeplass i stavsprang.

OL-medaljer 
 1904  St. Louis -  Bronse i friidrett, høydehopp  Tyskland

Eksterne lenker 
 

Tyske høydehoppere
Tyske stavhoppere
Olympiske bronsemedaljevinnere for Tyskland
Medaljevinnere under Sommer-OL 1904
Deltakere for Tyskland under Sommer-OL 1904
Friidrettsutøvere under Sommer-OL 1904
Deltakere for Tyskland under Sommer-OL 1906
Friidrettsutøvere under Sommer-OL 1906
Fødsler i 1878
Dødsfall i 1964
LeRoy Samse

LeRoy Perry Samse (født 13. september 1883, død 1. mai 1956)  var en amerikansk friidrettsutøver som deltok i de olympiske leker 1904 i St. Louis. 

Samse vant en olympisk sølvmedalje i friidrett under OL 1904 i St. Louis. Han kom på andreplass i stavsprang med et hopp på 3,35 som var femten centimeter lavere enn gullvinneren og landsmannen Charles Dvorak.

OL-medaljer 
 1904  St. Louis -  Sølv i friidrett, stavsprang  USA

Eksterne lenker 
 

Stavhoppere fra USA
Medaljevinnere under Sommer-OL 1904
Deltakere for USA under Sommer-OL 1904
Friidrettsutøvere under Sommer-OL 1904
Personer fra Los Angeles
Harry Frankfurt

Harry Gordon Frankfurt (født 29. mai 1929 i Langhorne i Pennsylvania i USA) er professor emeritus i filosofi ved Princeton University hvor han underviste fra 1990 til 2002. Han har tidligere forelest ved Yale University og Rockefeller University. Han fikk sin doktorgrad i 1954 fra Johns Hopkins University. Hans områder innen filosofien er blant annet moralfilosofi, bevissthetsfilosofi, handlingsfilosofi og det 17. århundrets rasjonalisme.

Han er særlig kjent for sitt bokessay Om Bullshit opprinnelig publisert i 1986 og gjenutgitt i 2005. Her skiller han hvordan løgn og det han omtaler som «bullshit» brukes i kommunikasjon, hvor løgn er bevisst forvregning av fakta, mens «bullshit» ytres for å forsøke å imponere publikum og skape inntrykk av at noe blir gjort.

To av hans bøker, om bullshit og om sannhet er utgitt på norsk.

Verker 
 Norsk
 Om bullshit (Originaltittel: On bullshit) oversatt av Alexander Leborg. Krakiel forlag 2008 ISBN 9788299738118 
 Om sannhet (Originaltittel: On truth) oversatt av Alexander Leborg. Spartacus forlag 2008 ISBN 9788243004320

 Engelsk
 Demons, Dreamers and Madmen: The Defense of Reason in Descartes's Meditations. Princeton University Press (2007 [1970])
 The Importance of What We Care about. Philosophical Essays. Cambridge University Press (1988)
 Necessity, Volition, and Love. Cambridge University Press (1999)
 The Reasons of Love. Princeton University Press (2004)
 On Bullshit. Princeton University Press (2005) 
 On Truth. Alfred Knopf, New York (2006)
 Taking ourselves seriously & Getting it right. Stanford University Press (2006)
 On Inequality. Princeton University Press (2015)

Referanser 

Filosofer fra USA
Professorer ved Princeton
Personer tilknyttet Yale University
Alumni fra Johns Hopkins University
Personer fra Bucks County i Pennsylvania
EM i friidrett 1946 – Høydehopp menn

Dette er de offisielle resultatene for øvelsen Høydehopp herrer ved EM i friidrett 1946 i Oslo, Norge. 

Birger Leirud representerte Norge og kom på 4.-plass med samme høyde som bronsemedaljevinneren. 



Finalen

Eksterne lenker
 Resultater1
 Resultater2
 Norske EM-deltakere

 

Høydehopp h
Høydehopp
Marthe Kristoffersen

Marthe Kristoffersen (født 11. august 1989 i Karlsøy) er en norsk langrennstrener og tidligere langrennsløper. Hun representerte Idrettslaget Varden Meråker.

Hun ble født i Vannvåg i Karlsøy i Troms, og flyttet til Meråker i Trøndelag da hun var ni år gammel. Kristoffersen er ambassadør for organisasjonen Right To Play.

Karriere

Gjennombrudd (2007) 
Hun debuterte i verdenscupen i november 2007 på Beitostølen. Der oppnådde hun en 19.-plass, og gikk på stafettlaget som gikk inn til sjuendeplass. I desember samme år tok hun sølv i jaktstarten bak Marit Bjørgen. Kristoffersen tok flere verdenscuppoeng i løpet av sesongen. Under Junior-VM på ski 2007 var hun med på å ta gull på stafetten.

VM-sesongen 2008/2009 
Da verdenscupsesongen 2008/09 startet i svenske Gällivare, avgjorde Kristoffersen stafetten på ankeretappen foran finske Riitta-Liisa Roponen. Litt senere i sesongen fikk hun igjen sjansen på siste etappen, denne gang den 26. februar 2009 under 4 × 5 km stafett (2 × 5 km klassisk og 2 × 5 km fristil) i Ski-VM 2009 i Liberec, der hun gikk på lag sammen med Marit Bjørgen, Therese Johaug og Kristin Størmer Steira. Kristoffersen gikk ut som første kvinne på siste etappen, og da det var igjen omtrent 750 meter lå hun på andreplass, men da hun passerte målstreken var hun nummer fire.

Kristoffersen tok sin første pallplassering i verdenscupen på 10 km fristil i Lahtis den 8. mars 2009, bak vinneren Justyna Kowalczyk og Charlotte Kalla.

Sesongene fra 2009 
Kristoffersen klarte en ellevteplass sammenlagt i Tour de Ski 2009/10. Under OL 2010 i Vancouver ble hun nummer 20 på 30 km fellesstart og nummer 48 på 10 km fristil.

I Tour de Ski 2010/11 endte hun på åttendeplass sammenlagt etter å ha blitt nummer tre på fjerde etappe, 10 km duatlon, og på den avsluttende etappen opp slalåmbakken i Val di Fiemme.

I Tour de Ski 2011/12 forbedret hun resultatet ytterligere og ble nummer fem sammenlagt etter å ha blitt nummer fire på den avsluttende etappen opp slalåmbakken i Val di Fiemme.

Kristoffersen la opp i 2017, men gjorde comeback i NM 2018 da hun gikk på Varden Meråkers lag som tok gull på 3 x 5 km stafett.

Etter den aktive karrieren 
I 2018 deltok hun og vant realityserien 71˚ nord – Norges tøffeste kjendis.

I 2019 begynte hun som trener for Team Veidekke Innlandet som i 2020 skiftet navn til Team Elon Innlandet. Håvard Solås Taugbøl som kom derfra gikk inn til bronse på sprinten i ski-VM 2021.

Verdenscup oversikt 
 Kristoffersen har to verdenscupseire med det norske stafettlaget.
 Individuelt har hun seks pallplasseringer

Sammenlagtresultater i verdenscupen

Referanser

Eksterne lenker 
 
 
  Om Kristoffersen i Nettavisen

Norske langrennsløpere
Norske langrennstrenere
Norske motbakkeløpere
Juniorverdensmestere i langrenn
Deltakere for Norge under Vinter-OL 2010
Langrennsløpere under Vinter-OL 2010
Norgesmestere i langrenn
71° nord-deltakere
Personer fra Meråker kommune
EM i friidrett 1950 – Høydehopp menn

Dette er de offisielle resultatene for øvelsen Høydehopp herrer ved EM i friidrett 1950 i Brussel, Belgia. 

Norge var ikke representerte i øvelsen.
 


Finalen

Eksterne lenker
 Resultater1
 Resultater2
 Norske EM-deltakere

 

EM i friidrett 1950
Høydehopp
Jordnøtt

Jordnøtt (Conopodium majus) er en flerårig urt, med spiselig jordknoll, i skjermplantefamilien Apiaceae som kan bli opptil 50 cm høy. Peanøtt som også av og til kalles jordnøtt, er en annen art.

Beskrivelse 
Planten har findelte blader med linjeformete fliker og hvite blomster i skjerm. Den ligner på karve, men er uten småblader på slirene. Fruktene hos jordnøtt er dessuten lengre (4 mm) og spissere enn hos karve, og frukten er glinsende svartbrun. Bladavsnittene er smalere. Den runde rotknollen med en mild smak som minner om mandler er dessuten et sikkert kjennetegn.

Utbredelse 
Jordnøtt er utbredt i Norge på grasbakker, beiter, i skog og kratt i kyst- og fjordstrøk fra Telemark til Nord-Trøndelag, og spredt i Nordland. Finnes også på Færøyene og i Vest-Europa, men er meget sjelden i Sverige og i Danmark.

Bruk 
Blomstringen skjer på forsommeren (juni). Og rotknollene høstes når de grønne delene av planten er begynt å visne. De er omtrent på størrelse med hasselnøtter, rike på stivelse og kan ristes, kokes eller spises rå i råkost og salater etter å ha fjernet det ytterste skallet. Planten var ifølge Jens Holmboe en av de viktigste kildene til spiselige røtter i gammel tid.

Referanser

Eksterne lenker 
 

Skjermplantefamilien
Stauder
Arter formelt beskrevet i 1886
Norges flora
EM i friidrett 1950 – Stavsprang menn

Dette er de offisielle resultatene for øvelsen Stavsprang herrer ved EM i friidrett 1950 i Brussel, Belgia. 

Erling Kaas representerte Norge og kom på 5.-plass.
 


Finalen

Eksterne lenker
 Resultater1
 Resultater2
 Norske EM-deltakere

 

EM i friidrett 1950
Stavsprang
Reed skole

Reed skole (Reed skule) var en 1-7-skole (barneskole) på Reed i bygda Breim i Gloppen kommune. Reed skole ble første gang etablert i 1864 og helt nytt bygg i 1957. Skolen hadde 168 elever i 2007. I 2009 ble skolen lagt ned og elevene flyttet til Breim skole på Byrkjelo. Med tiden skal bygningen brukes til barnehage.

Historie 
Den første skolen på Reed ble bygget i 1864. I 1892 ble det bygget en ny skole som stod frem tid det nye skolebygget stod ferdig i 1957. Det gamle skolebygget fra 1892 ble stående, sporadisk brukt, til det ble revet i 1981. I 1971 ble skolen utbygget med gymnastikksal og scene. I forbindelse med reform 97 ble skolen ytterligere utvidet for å romme 6-åringene

Skolekrets 
Til skolekretsen tilhørte gårdene Kvile, Hetle og Seime vest for Reed. I dette området ligger byggefeltet med de meste av eneboliger i kretsen. Videre tilhørte gårdene langs Storeelva, deriblant Råd samt gårdene østover til og med Bø og Flølo, hvor Byrkjelo skoles krets tok over. I Øvrebygda mot Utvikfjellet gikk kretsgrensen til Byrkjelo ved Skinlo. Til skolekretsen hørte også Høygardane som ligger høyt over Breimsvatnet mot nord, og kretsen Årdal som ligger i sør, ved Breimsvatnet mot Jølster.

Barneskoler i Vestland
Skoler i Gloppen
Utdanningsinstitusjoner etablert i 1864
Utdanningsinstitusjoner etablert i 1957
Utdanningsinstitusjoner nedlagt i 2009
Byggverk fullført i 1957
Issjokolade

Issjokolade/iskonfekt er dessert eller slikkeri som består av blant annet sjokolade og kokosfett. Tross navnet har issjokolade ingenting med is å gjøre, men navnet er laget for å reflektere at sjokoladen smelter på grunn av innholdet av kokosfett. Dette gjør i sin tur at varmeenergi tas fra munnen og en kjølende følelse kan oppstå. I visse fall tillsettes glukose eller mentol til sjokoladen hvilket ytterligere øker en kjølende kjensle i munnen.

Issjokolade er et populært julegodteri i Sverige.

Eksterne lenker
 

Sjokolade
Frosne desserter
Max Emil Gustav Rook

Max Emil Gustav Rook (født 24. juni 1888 i Berlin-Steglitz, død 4. juni 1946 i Bergen i Norge) var murer av yrke og innvandret til Norge i 1913. Han ble norsk statsborger i 1928. I okkupasjonsårene var han tjenestemann for SIPO og drev tortur av fanger. Han ble etter krigen dømt til døden og henrettet

Rook hadde giftet seg med en norsk kvinne kort tid etter at han innvandret til Norge i 1913 og hadde fire voksne barn (født 1918–1924). Han drev sitt eget firma i Bergen fra 1917 til dette gikk konkurs i 1931. Etter den tid hadde han arbeidet som murer i flere firmaer i Bergen og omegn. I 1942 forsøkte han å melde seg inn i NSDAP, men siden han var norsk statsborger ble han avvist. Isteden meldte han seg inn i det norske Nasjonal Samling. I juni 1940 ble han ansatt som tolk av det tyske SIPO i Bergen.

Rook ble raskt beryktet som en av de mest voldelige og brutale forhørerne og fremsto nærmest som sadistisk. Han ledet avhørene og deltok i omfattende tortur av flere norske arrestanter. 

Rook ble domfelt ved Gulating lagmannsrett 12. februar 1946 for mishandling, legemsbeskadigelse  og legemsbeskadigelse med farlig redskap. Rook anket til Høyesterett som enstemmig avslo anken. Etter at Rook hadde søkt Kongen i statsråd om benådning, en søknad som ble avslått 31. mai 1946, ble Max Emil Gustav Rook henrettet ved skyting på Bergenhus Festning av en politi-eksekusjonspelotong under ledelse av politiinspektør Ingebret Drag 5. juni 1946.

Referanser 

Personer fra Berlin
Nordmenn fra andre verdenskrig
Nordmenn i tysk tjeneste i okkupasjonsårene
Medlemmer av Nasjonal Samling
Nordmenn dømt i landssvikoppgjøret etter krigen
Personer dømt for krigsforbrytelser
Henrettede nordmenn
Nordmenn henrettet ved skyting
Tyske migranter til Norge
Erling Kaas

Erling Kaas (født 19. august 1915 i Oslo, død 17. juni 1996 i København) var en norsk stavhopper. 

Ved Sommer-OL 1948 kom han på 4.-plass i stavhoppkonkurransen med et hopp på 4,10 meter. Ved Sommer-OL 1952 kom han på 6.-plass med 3,80 m. Kaas kom på fjerdeplass ved EM 1946 og 5.-plass ved EM 1950, begge ganger på resultatet 4,10 m. Han vant norgesmesterskapet i 1939 og 1946-1952.

Hans personlige rekord var på 4,31 meter, som han oppnådde i juli 1948 på Bislett stadion.

Medaljer i norske mesterskap

Referanser

Eksterne lenker 
 

Personer fra New York City
Norske stavhoppere
Friidrettsutøvere for IK Tjalve
Norgesmestere i friidrett
Deltakere for Norge under EM i friidrett 1946
Deltakere for Norge under Sommer-OL 1948
Friidrettsutøvere under Sommer-OL 1948
Deltakere for Norge under EM i friidrett 1950
Deltakere for Norge under Sommer-OL 1952
Friidrettsutøvere under Sommer-OL 1952
Johan Bredal

Johan Olaf Bredal (født 10. mars 1862 i Larvik, død 26. april 1948) var en norsk jurist og liberal politiker.

Bredal var statsråd og sjef for Justisdepartementet i Jørgen Løvlands regjering som satt fra 23. oktober 1907 til 19. mars 1908.

I perioden 1913 til 1915 var han andre suppleant til Stortinget fra Akershus amt for partiet Frisinnede Venstre.

Bredal tok juridisk embetseksamen i 1885. Han var byfogdsfullmektig i Drammen 1886–1887 og sakfører i Sandefjord 1887–1894. Fra 1891 var han høyesterettsadvokat.

Han var formann i Den norske advokat- og sakførerforening 1903–1904 og 1922–1926.

Bredal ble i 1908 utnevnt til kommandør av St. Olavs Orden. Han var også innehaver av Den britiske imperieordenen.

Referanser

Litteratur 
 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

Eksterne lenker 
 

Norske høyesterettsadvokater
Norske justisministre
Norske statsråder 1905–1940
Kommandører av St. Olavs Orden
Personer fra Larvik kommune
Fantasia Barrino

Fantasia Monique Barrino (født 30. juni 1984) er en amerikansk R&B sanger og vinner av American Idol i 2004.

Fantasia ble født og vokste opp i High Point, Nord-Carolina. Etter å ha blitt voldtatt av en klassekamerat på High School sluttet hun på skolen. Hun ble gravid som 17 åring og fødte en datter 8. august 2001.

Hun deltok i American Idol sesong 3 i 2004, og hun vant finalen over Diana DeGarmo med 1.3 millioner stemmer, som er omtrent 2 % av de 65 millioner stemmer som kom inn.

Hun har spilt rollen som Celie i Broadway musikalen The Color Purple, og er satt opp til å spille rollen i filmversjonen av musikalen.

Diskografi

Album 
 2004: Free Yourself
 2006: Fantasia

Singler 
 2004: I Believe
 2004: Truth Is
 2005: Free Yourself
 2005: Baby Mama
 2005: Ain't Gon' Beg You
 2006: Hood Boy
 2007: When I See U
 2007: Only One U

Referanser

Eksterne lenker 
 
 
 
 

Personer fra Guilford County
Personer fra Davidson County i Nord-Carolina
Personer fra Randolph County i Nord-Carolina
Personer fra Forsyth County i Nord-Carolina
Sangere fra USA
Idol-deltakere i USA
Fødsler i 1984
Førde stadion

Førde stadion er et idrettsanlegg i Førde i Vestland. Anlegget består av ei idrettsbane med gressbane for fotball samt gode fasiliteter for friidrett. I tillegg har anlegget ei kunstgressbane med flomlys. Anlegget ligger i tilknyting til Førdehuset med fasiliteter for garderobe/dusj.

Gressbanen på anlegget er hjemmearena for Førde Fotball sine seniorlag på både kvinne- og herresiden, som begge spiller i sine respektive 3. divisjoner.

Eksterne lenker 
 stadionsiden.com: om Førde stadion

Sport i Sunnfjord
Fotballstadioner i Norge
Idrettsanlegg i Vestland
Friidrettsarenaer i Norge
Byggverk i Sunnfjord
Førde